شەفەق نیوز/ راپۆرتیگ لەلایەن پسپۆڕیگ سەوەخوەی
لە نەتەوە یەکگرتگەیل، ئمڕوو چوارشەممە، ئاشکرای ناچارکردن بڕیگ لە کەمینەیل لەلایەن
ولات چین ئەرا کارکردنیان لە ناوچەی شینجیانگ کرد، و ئەوەگ تایفەی ئۆیگور و کەمینەیل
موسڵمان تر کەفنە وەری وە تاوان دژوە مرۆیی دادە قەڵەم.
ئەو راپۆرتە ک میدیایل راگەیانن خوەرئاوایی بڵاوی
کردن، نشان ئەوە دا ک کەمینەیل ناچار کارکردن لە کشتوکاڵی و پیشەسازی کریەن، ک رەسێدە
کۆیلەکردن جویر تاوانیگ دژوە مرۆیی.
پەکین تووماتبارە وە گیرهاوردن زیاتر لە یەک
مەلیۆن کەس لە ئۆیگورەیل وئەو کەمینەیل موسڵمان لە چینجیانگ، وەگەرد چەسپانن کار زوورانە
لەبانیان و بیمناڵکردن ژنەیل وەزوور.
جینۆساید
ئەمریکا و ۆەرلەمانتارەیلیگ لە دەوڵەتەیلیگ خوەرئاوایی
وەرەو توومتبارکردن وڵات چین روی کەن وە جیوەجیکردن جینۆساید لەبان کەمینەیل، ک پەکین
وە سەختی رەتیان کەێد و وەریکارەیل ئەمنی گرنگ دژوە تونەڕەوی دانەێدەی.
ئەو ڕاپۆرتە ک لەلایەن نەتەوە یەکگرتگەیل لەباوەت
کۆیلایەتی نوو (تومویا ئەبوکاتا) دەری کردیە، باس دوو رژیم حکومەتی جیاواز کەێد لە
وڵات چین کار زوورکاری لەناویان بویە، و راپۆرتەیل  تۆێژنەوە و ریخریایەیلیگ نا حکومەتی وەگەرد قوربانیەیل
کردە بەڵگە.
راپۆرتەگە وتیش: لە وەختیگ ئی بەرنامەیلە دەرفەت
کار ئەرا کەمینەیل پەیا کەێد وداهات تاکەیلیان زیای کەێد، دانەر  تایبەت راپۆرت نشانەیل کار ناچارکردن نشانەی سرووشت
نا خوەیوەخشی ئەرا کار دەێد ک کۆمەڵگایل زەرەدمەن لە فرە جاریگ پیشکەشی کەن.
چەودیریکردن فرەیگ وژیان سەختیگ
هەمیش باس سرووشت وئاست ئەو زوورە کرد ک لەبان
کریکارەیل کریەێد، جویر ئەو چەودیریکردن فرە ورەوشەیک ژیان وکار سەخت، ک هاتێ بڕەسێدە
کۆیلەکردن جویر تاوانیگ دژوە مرۆیی، و شایستەی تۆێژنەوەی زیاترە
وڵات چین رەخنەی راپۆرتەگە و نویسەری کەێد
لەلای خوەییش، وانگ وینبین قسەکەر وەزارەت
دەرەوەی چین، ئمڕوو چوارشەممە، توومەتبار ئەبوکاتا کرد ک خوەی خوەشی هاتیە بڕوا وە
درووەیل وزانیاریەیل دروو بکەێد ک ئەمریکا و هیزەیل دژوە چین هەڵیان وەسانە.
وەگەرد زوورکردن جین لەبان ئەوە ک ماف کەمینەیل
مقەیەتی کریاگە، رخنەی دانەر تایبەت راپۆرت لەلای نەتەوە یەکگرتگەیل کرد ک ناو چین
بەدناو کەێد، وکار لەلای سیاسەت هیزەیل دژوە چین کەێد.
